Aajtak news channel claims that consuming the herbal plant Tulsi will cure coronavirus.
दुनियाभर को अपनी चपेट में लेने वाले कोरोनावायरस को लेकर सोशल मीडिया पर कई तरह की अफवाहें चल रही हैं. अब सोशल मीडिया पर आजतक न्यूज चैनल का एक फर्जी स्क्रीनशॉट वायरल कर दावा किया जा रहा है कि विश्व स्वास्थ्य संगठन (WHO) ने तुलसी पीने से कोरोना वायरस का असर ना होने की बात कही है., वायरल हो रही तस्वीर में आजतक न्यूज चैनल की \BREAKING NEWS\ जैसी प्लेट नजर आ रही है और लिखा है- "तुलसी पीने से नहीं होगा कोरोना का असर". साथ ही तस्वीर में दिख रहे ग्रफिक में ये भी लिखा है कि तुलसी को लेकर ये सूचना WHO ने पूरे विश्व में जारी की है., , इंडिया टुडे के एंटी फेक न्यूज वॉर रूम (AFWA) ने अपनी पड़ताल में पाया कि वायरल तस्वीर फर्जी है. आजतक चैनल पर ऐसी कोई खबर नहीं दिखाई गई है., अभी तक  WHO की तरफ से भी तुलसी को लेकर इस तरह कोई बात नहीं कही गई., फेसबुक  पर ये फर्जी पोस्ट खूब वायरल हो रही है. कई लोगों ने इसे सच मानकर शेयर किया है., "वायरल तस्वीर में दिखाए गए आजतक के ग्राफिक को सॉफ्टवेयर का उपयोग कर तैयार किया गया है. गौर करने वाली बात है कि जिस तरह के फॉन्ट तस्वीर में दिख रहे हैं, वैसे फॉन्ट आजतक पर इस्तेमाल नहीं किए जाते. वायरल ग्राफिक में कोरोना को भी कोरोनो  लिखा गया है.", , हालांकि, हमें कुछ रिपोर्ट्स  ऐसी भी मिलीं, जिनमें विशेषज्ञों का हवाला देते हुए कहा गया है कि तुलसी पीने या खाने से प्रतिरोधक क्षमता बढ़ती है जो रोगों से लड़ने में अहम भूमिका निभाता है. लेकिन WHO ने तुलसी को कोरोना वायरस से लड़ने का ऐसा कोई उपाय नहीं बताया है., WHO ने कोरोनावायरस से बचने के लिए कुछ तरीके जरूर बताए हैं. इनमें से कुछ उपाय हैं-, 1. अपने हाथों को अच्छे से धोएं, 2. अपनी नाक, आंख और मुंह में हाथ लगाने से बचें, 3. सोशल गैदरिंग और भीड़भाड़ वाली जगह पर जाने से बचें, 4. बीमार पड़ने पर अपने डॉक्टर से जरूर संपर्क करें., इस बारे में WHO की पूरी रिपोर्ट यहां  पढ़ी जा सकती है., जितने कौवे उतनी बड़ी झूठ, Copyright© 2020 T.V. Today Network Limited. For reprint rights: Syndications Today.
फैक्ट चेक: आजतक के फर्जी स्क्रीनशॉट से कोरोना वायरस को लेकर फैली भ्रामक खबर - Fact check corona virus fake screenshot viral photo social media - AajTak